**PODMIENKY PRIJÍMANIA DETÍ DO SÚKROMNEJ MATERSKEJ ŠKOLY CENTRA PRE RODINU V ŠK. ROKU 2022/2023**

Dieťa sa na predprimárne vzdelávanie prijíma na základe žiadosti zákonného zástupcu, ktorú podáva riaditeľke materskej školy spolu s potvrdením o zdravotnej spôsobilosti od všeobecného lekára pre deti a dorast; potvrdenie o zdravotnej spôsobilosti dieťaťa obsahuje aj údaj o povinnom očkovaní dieťaťa.

Žiadosť o prijatie dieťaťa na predprimárne vzdelávanie sa podáva v čase od 1. mája do 31. mája, a to buď elektronicky cez formulár zverejnený na našej web stránke <https://www.montessoriakademia.sk/register/>, poštou, alebo osobne.

Na predprimárne vzdelávanie sa prednostne prijímajú deti:

* pre ktoré je plnenie predprimárneho vzdelávania povinné
* ktorých súrodenci už našu materskú školu navštevujú
* ktorých rodičia preferujú montessori vzdelávanie a vychovávajú deti v súlade s montessori princípmi
* ktorých prijatie je v súlade s optimálnym organizačným zabezpečením tried.
* ostatné deti

O prijatí/neprijatí dieťaťa rozhodne riaditeľka materskej školy do 15. 6. 2022 a toto rozhodnutie odošle poštou zákonnému zástupcovi.